Document ID: 32004R0907

Uredba Komisije (ES) št. 907/2004
z dne 29. aprila 2004
o spremembi standardov trženja, ki se uporabljajo za sveže sadje in zelenjavo glede predstavitve in označevanja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1] in zlasti člena 2(2),
ob upoštevanju naslednjega:
(1) Standardi trženja za sveže sadje in zelenjavo, uvedeni v skladu s členom 2 Uredbe (ES) št. 2200/96, določajo določbe glede predstavitve proizvodov v paketu in določajo, da morajo biti vsa pakiranja označena s podatki, ki se zahtevajo glede identifikacije pakirnice ali odpremnika, vrste proizvoda, njegovega porekla in trgovskih specifikacij.
(2) Običajna praksa v sektorju je, da se nalepke zaradi oglaševanja ali v druge namene posamezno nalepijo na sadje. Razvoj take prakse za najbolj občutljivo sadje zahteva sprejetje pravil, katerih namen je preprečiti poškodbo proizvodov z nalepkami.
(3) Zadnji trendi v sektorju sadja in zelenjave kažejo predvsem na pripravo prodajnih paketov v vedno večji meri na samem območju proizvodnje, kot je opredeljeno v Prilogi IV, del 1, postavka 1) Uredbe Komisije (ES) št. 1148/2001 z dne 12. junija 2001 o preverjanju skladnosti s standardi trženja, ki se uporabljajo za sveže sadje in zelenjavo [2]. Kadar se to zgodi, se potem proizvodi pogosto prepeljejo na potrošniške trge v pakiranjih za večkratno uporabo.
(4) Da bi upoštevali to prakso in predvsem da bi se izognili tveganjem nejasnosti, če se etikete na pakiranju za večkratno uporabo spreminjajo, je treba transportno pakiranje izvzeti od označevanja podatkov, ki jih zahtevajo standardi trženja, če so prodajna pakiranja pravilno označena in vidna. V primeru, da so transportna pakiranja paletna, mora biti paleta označena.
(5) Poleg tega je možno označiti predpakirano embalažo, kot je opredeljeno v Prilogi IV, točka 1, postavka 1) Uredbe (ES) št. 1148/2001 z imenom prodajalca namesto imena pakirnice in/ali prevoznika, predvsem zato, da bi bilo bolj v skladu z določbami, ki veljajo za vsa predpakirana živila, kot je opredeljeno z Direktivo Evropskega parlamenta in Sveta 2000/13/ES z dne 20. marca 2000 o približevanju zakonov držav članic v zvezi z označevanjem, predstavitvijo in oglaševanjem živil [3], če podatki na predpakirni embalaži zlahka omogočajo prepoznavanje pakirnice in/ali prevoznika.
(6) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
"Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini."
Člen 2
"Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete."
Člen 3
"A. Identifikacija
Ime in naslov pakirnice in/ali odpremnika
Ta navedba se lahko nadomesti:
- za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na "Pakirnica in/ali odpremnik" (ali ustrezne okrajšave);
- samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe "Pakirano za:" ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode."
Člen 4
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2004

Labels: 3
17